Otzdorfeko Madonna

Otzdorfeko Ama Birjina XII. mendeko ezki egurrez zizelkatutako Ama Birjinaren eskultura bat da. 

 Deskribapena 
Andre Maria Zeruko Erregina gisa irudikatzen da, zetroa eta liburua dituela. Jesus haurra amaren magalean eserita dago, eta Maria tronuan, sedes sapientiae bat osatuz. Gutxi gorabehera 55. cm altueran, 17 cm zabal eta 15 cm  sakon da irudia. Bloke itxura laukia du. Geratzen diren pintura arrastoek adierazten dute irudia –garai berean sortutako Alemaniako beste eskultura batzuk ez bezala– ez zela urreztatu, margotu baizik.

 Historia 
Irudia 1160 eta 1180 artean datatu dute. Döbeln ondoko Otzdorf herriko elizan (gaur egun Roßwein herriaren parte da) egon zen, non, 1713an eliza berritu ondoren, elizako ganbarara eraman eta han ahaztu egin zuten. XX. mendearen hasieran, eskultura berraurkitu zuten eta 1960ko hamarkadan Albrechtsburg gazteluko Erdi Aroko eskulturaren museo txiki batean gorde zen.  Erreplika bat instalatu zen Otzdorfeko elizan 2002an. 2009az geroztik, benetako artelana Chemnitzeko gazteluko museoan dago ikusgai.

 Erreferentziak 

 Kanpo estekak 

Kategoria:Sedes sapientiae
Kategoria:Saxoniako kultura
Kategoria:Alemaniako eskulturak